अब तक 1366 प्रत्याशी चुनाव मैदान में, अंतिम दिन आज
निकायचुनाव के पहले चरण के तहत गुड़गांव सोहना ब्लॉक में नामांकन प्रक्रिया तेज हो गई है। सोमवार को नामांकन करने वाले उम्मीदवारों की काफी भीड़ रही। यहां तक कि पंच सरपंच पदों के लिए नामांकन करने वाले उम्मीदवार को लाइन में लगकर नामांकन करना पड़ा। अब तक कुल 1366 उम्मीदवार मैदान में चुके हैं। अब मंगलवार को नामांकन का अंतिम दिन है, ऐसे में अंतिम दिन नामांकन करने वाले लोगों की भीड़ और बढ़ेगी।
सोमवार तक गुड़गांव सोहना पंच पद के लिए कुल 642 उम्मीदवार नामांकन कर चुके हैं। इसी तरह सरपंच पद के लिए 352 जबकि पंचायत समिति के लिए 237 जिला परिषद के 15 वार्डों के लिए अब तक 135 नामांकन हो चुके हैं। गुड़गांव सोहना ब्लॉक में 828 पंच चुने जाने हैं।
दूसरेचरण के लिए कल से शुरू होंगे नामांकन
जिलापरिषद, पंच, सरपंच पंचायत समिति के दूसरे चरण के लिए मतदान 17 जनवरी को होगा। राज्य चुनाव आयोग द्वारा जारी अधिसूचना के अनुसार जिला में दूसरे चरण के चुनाव पटौदी फर्रुखनगर ब्लॉक में होंगे। जिला परिषद गुड़गांव के रिटर्निंग अधिकारी एवं उपायुक्त टीएल सत्यप्रकाश ने बताया कि पंच-सरपंच के नामांकन पंचायत में ही प्राप्त किए जाएंगे।
पंचायत समिति सदस्यों के लिए नामांकन खण्ड विकास एवं पंचायत अधिकारी के कार्यालय में भरे जाएगे, जहां पर सहायक रिटर्निंग अधिकारी एवं तहसीलदार द्वारा नामांकन लिए जाएगे। जिला परिषद के नामांकन अतिरिक्त उपायुक्त कार्यालय में प्राप्त किए जाएंगे।
सत्यप्रकाश ने बताया कि मतदान के बाद पंच और सरपंचों के लिए मतगणना वहीं पर मतदान केंद्र पर ही उसी दिन करवाई जाएगी। पंचायत समिति जिला परिषद सदस्यों के लिए मतगणना 28 जनवरी को जिला निर्वाचन अधिकारी द्वारा निर्धारित स्थान पर प्रात: 8 बजे से शुरू होगी।
bho_Deva hin_Deva hin_Deva hin_Deva hin_Deva hin_Deva hin_Deva